Παλάτσο Καρινιάνο

Το **Παλάτσο Καρινιάνο** είναι ένα ιστορικό κτήριο στο κέντρο του Τορίνο, στη βορειοδυτική Ιταλία, που στεγάζει το Μουσείο της Ιταλικής Ενοποίησης (Risorgimento). Ήταν η ιδιαίτερη κατοικία του πρίγκιπα του Καρινιάνο, από τον οποίο έλαβε το όνομά της. Η κυρτή μπαρόκ δυτική πρόσοψή της είναι διαφορετική από τις άλλες όψεις του κτηρίου.

## Ιστορία
Η κατασκευή του παλάτσο Καρινιάνο παραγγέλθηκε από τον Εμμανουήλ-Φιλιβέρτο πρίγκιπα του Καρινιάνο (γιο του Θωμά-Φραγκίσκου) και τη σύζυγό του Μαρία των Βουρβόνων. Ο πρίγκιπας ανέθεσε στον αρχιτέκτονα Γκουαρίνο Γκουαρίνι τη σχεδίαση κατάλληλου κτηρίου για να γίνει διαμονή γι' αυτόν και τα μέλη του οίκου Καρινιάνο, που ήταν πλάγιος κλάδος του βασιλικού Οίκου της Σαβοΐας.

Ο Γκουαρίνι σχεδίασε την κατασκευή σε τετράγωνο σχήμα, με ευθύγραμμη την ανατολική πρόσοψη και με καμπύλη τη δυτική πρόσοψη. Στο εσωτερικό διαμορφώθηκε μία αυλή. Η κατασκευή ξεκίνησε το 1679, όταν ο πρίγκιπας ήταν 51 ετών. Οι διακοσμήσεις επάνω από τα παράθυρα του πρώτου ορόφου των ευγενών (piano nobile) ανακαλούν την εκστρατεία της οικογένειας με το Σύνταγμα Καρινιάν-Σαλιέρ εναντίον των ιθαγενών Ιροκουά της Βορείου Αμερικής το 1667. Το εσωτερικό περιγράφεται πάντα ως πολυτελές και έχει εξαίρετες νωπογραφίες και γύψινες διακοσμήσεις.

Μεταξύ των νωπογραφιών είναι μερικές του Στέφανο Λενιάνι, του λεγόμενου *Λενιανίνο*. Η κύρια κλίμακα διακοσμείται με προτομές του Πiέτρο Σομάτσι. To κτήριο κατασκευάστηκε με τούβλα σε τυπικό Μπαρόκ στυλ και  το κεντρικό μέρος της δυτικής πτέρυγας είναι ελλειψοειδές. Η πρόσοψη εκεί είναι το μόνο δείγμα αστικής αρχιτεκτονικής, που κάνει χρήση του με τον κυματισμό "κοίλο-κυρτό-κοίλο" ρυθμού, που εισήχθη από τον Φραντσέσκο Μπορρομίνι στο ναό του Αγ. Κάρλο αλλα Κουάττρο Φοντάνε στη Ρώμη.

Στο ανάκτορο γεννήθηκε το 1749 η Μαρία-Τερέζα της Σαβοΐας-Καρινιάνο, σύζυγος του πρίγκιπα του Λαμμπάλλ και έμπιστη της Μαρίας-Αντουανέττας, για την οποία απεβίωσε το 1792. Ο ανιψός της Κάρολος-Εμμανουήλ πρίγκιπας του Καρινιάνο γεννήθηκε εδώ (ιταλ. qui nacque) το 1770 και ο εγγονός του τελευταίου, ο Βίκτωρ Εμμανουήλ Β΄ το 1820, που από βασιλιάς της Σαρδηνίας έγινε ο πρώτος βασιλιάς της Ιταλίας.

Από το 1848 ως το 1861 το ανάκτορο χρησιμοποιήθηκε ως Βουλή των Αντιπροσώπων του Υπό των Άλπεων Κοινοβουλίου. Το 1861, με τη δημιουργία του Κοινοβουλίου του νέου ενοποιημένου βασιλείου της Ιταλίας, η αίθουσα δεν ήταν αρκετά μεγάλη για να στεγάσει τους Αντιπροσώπους, έτσι η Βουλή μετακόμισε αλλού. Τώρα βρίσκεται εδώ το Μουσείο της Ιταλικής Ενοποίησης (Risorgimento).

## Πηγές
* Palazzo Carignano

## Πινακοθήκη

Torino, museo del Risorgimento italiano (18).jpg
Torino, museo del Risorgimento italiano (16).jpg
Torino, museo del Risorgimento italiano (23).jpg
Palazzo Carignano, Torino.jpg
Torino, museo del Risorgimento italiano (11).jpg
File:Torino, palazzo Carignano (08).jpg|qui nacque (εδώ γεννήθηκε)
Torino-Stemma - Palazzo Carignano destra.jpg
Torino Palazzo Carignano 101-0151 IMG GS.JPG
Torino Palazzo Carignano 101-0169 IMG GS.JPG
Staircase, Palazzo Carignano (475020416).jpg
Turin carignano.jpg
Entrance hall colonnade, Palazzo Carignano (475028521).jpg
3057TorinoPalCarignanoInside.jpg
3065TorinoPalCarignanoInside.jpg
3056TorinoPalCarignanoInside.jpg
3055TorinoPalCarignanoInside.jpg
3074TorinoMuseoRisorgimento.jpg
Legnanino Detalle de los frescos del Palazzo Carignano, Turín.jpg
3060TorinoPalCarignanoInside.jpg
Palazzo carignano, cortile 02.JPG
Palazzo carignano, cortile 03.JPG
Torino, palazzo Carignano (11).jpg
File:Torino, museo del Risorgimento italiano (08).jpg



## Παραπομπές


Κατηγορία:Παλάτια στην Ιταλία
Κατηγορία:Παλάτια στο Τορίνο